కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Kane Williamson: సన్‌రైజర్స్‌ హైదరాబాద్‌కి బూస్ట్‌.. గాయపడిన కెప్టెన్ మళ్లీ టీమ్‌లోకి..!
శనివారం నుంచి ఐపీఎల్ 2019 సీజన్ మొదలుకానుండగా.. ఆదివారం కోల్‌కతా నైట్‌రైడర్స్‌తో ఈడెన్‌ గార్డెన్స్ వేదికగా సన్‌రైజర్స్ హైదరాబాద్ తన తొలి మ్యాచ్‌లో ఢీకొననుంది.
Samayam Telugu | Updated:
Mar 21, 2019, 05:33PM IST
Kane Williamson: సన్‌రైజర్స్‌ హైదరాబాద్‌కి బూస్ట్‌.. గాయపడిన కెప్టెన్ మళ్లీ టీమ...
హైలైట్స్
గాయం కారణంగా ఐపీఎల్ ఆరంభ మ్యాచ్‌కి కేన్‌ విలియమ్సన్‌ దూరంకానున్నట్లు ఇటీవల వార్తలు
ఫిట్‌నెస్ సాధించి శుక్రవారమే జట్టుతో చేరబోతున్నట్లు తాజాగా సన్‌రైజర్స్ ఫ్రాంఛైజీ ప్రకటన
గత ఏడాది కెప్టెన్‌గా, బ్యాట్స్‌మెన్‌గా అత్యుత్తమ ప్రదర్శన కనబర్చిన విలియమ్సన్
ఈ ఏడాది వార్నర్ మళ్లీ జట్టులోకి వచ్చినా.. విలియమ్సన్‌కే జట్టు పగ్గాలు
ఐపీఎల్ 2019 సీజన్ ముంగిట సన్‌రైజర్స్ హైదరాబాద్‌కి ఉత్సాహానిచ్చే వార్త. ఇటీవల బంగ్లాదేశ్‌తో టెస్టు మ్యాచ్ ఆడుతూ గాయపడిన కెప్టెన్ కేన్ విలియమ్సన్‌ ఫిట్‌నెస్ సాధించి మళ్లీ మైదానంలోకి అడుగు పెట్టబోతున్నాడు. ఫీల్డింగ్ చేస్తుండగా.. విలియమ్సన్ భుజానికి గాయమవడంతో అతను కనీసం సరిగా బ్యాటింగ్‌ కూడా చేయలేకపోయాడు. దీంతో.. ఆసుపత్రిలో చికిత్స తీసుకున్న విలియమ్సన్‌.. ప్రస్తుతం పూర్తిగా ఫిట్‌నెస్ సాధించాడని.. శుక్రవారమే అతను సన్‌రైజర్స్ హైదరాబాద్ జట్టుతో చేరబోతున్నట్లు ఫ్రాంఛైజీ ప్రకటించింది.
ఐపీఎల్ 2019 సీజన్ పూర్తి షెడ్యూల్ కోసం క్లిక్ చేయండి..!
బాల్ టాంపరింగ్ ఉదంతంతో గత ఏడాది నిషేధానికి గురైన డేవిడ్ వార్నర్ స్థానంలో సన్‌రైజర్స్ హైదరాబాద్ జట్టు పగ్గాలు అందుకున్న కేన్ విలియమ్సన్.. బ్యాట్స్‌మెన్‌గా, కెప్టెన్‌గా అత్యుత్తమ ప్రదర్శనతో జట్టుని ఏకంగా ఫైనల్‌కి చేర్చాడు. దీంతో.. ఈ ఏడాది వార్నర్‌ మళ్లీ జట్టులోకి వచ్చినా.. విలియమ్సన్‌కే కెప్టెన్సీ బాధ్యతలు అప్పగించేందుకు సన్‌రైజర్స్ హైదరాబాద్ ఫ్రాంఛైజీ మొగ్గు చూపింది. దీంతో.. ఓపెనర్‌గా మాత్రమే వార్నర్‌ టీమ్‌లో కొనసాగనున్నాడు.
శనివారం నుంచి ఐపీఎల్ 2019 సీజన్ మొదలుకానుండగా.. ఆదివారం కోల్‌కతా నైట్‌రైడర్స్‌తో ఈడెన్‌ గార్డెన్స్ వేదికగా సన్‌రైజర్స్ హైదరాబాద్ తన తొలి మ్యాచ్‌లో ఢీకొననుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.